da de da de da de fi en en en sv da nl de bar da da da da fr da da da da da da da da de da de de da da es da da it da de
Netværk sætter fokus på efterskolerne | Dansk Skoleforening for Sydslesvig e.V.
Forhenværende efterskole-elever i Sydslesvig vil informere deres kammerater og bruge det, de har lært på efterskolen.
SYDSLESVIG. Sydslesvigske skoleelever er med støtte fra Grænseforeningen og de sydslesvigske organisationer i gang med at opbygge et netværk, som skal informere om mulighederne for efterskoleophold i Danmark.   - Vi vil gerne gøre vore kammerater opmærksomme på de muligheder, der ligger i et efterskoleophold, siger Katharina Petersen, Clara Kruse og Isabell Thormann.   De tre piger går på 12. årg på A. P. Møller Skolen i Slesvig, og har alle været på efterskole i Danmark i 10. klasse.   To søjler
- Der er to søjler i det, siger Katharina Petersen.
- Vi vil gerne gøre reklame for, at de unge tager på efterskole, og så vil vi gerne bruge de færdigheder, vi har fået under vores eget efterskoleophold, til noget produktivt i Sydslesvig. Der er rigtig mange muligheder. For eksempel i det frivillige ungdomsarbejde, siger hun.   Op til efterskoledagen i februar 2014 skal netværket i gang med deres oplysningsarbejde.   Informationer
Forleden var 20 unge sydslesvigere samlet på kursuscentret Christianslyst for at give netværket et indhold. I forskellige workshops blev der udviklet mange ideer. Allerede ved skolestart og så igen i 7. 8. og 9. klasse skal eleverne informeres. En efterskolefolder skal med i velkomstpakken til de nye forældre, forældremøder, hvor efterskoleformen præsenteres og ekskursioner til efterskoler og efterskole-projekter var nogle af ideerne. Desuden skal der laves en Facebook-side »Efterskoleelever fra Sydslesvig?« med billeder, nyhedsstof, nye idéer og nye tiltag.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg